**2-ра учебна седмица** Домашна работа по Български език-4 клас *Моля, препишете в тетрадките:*

**Съществително име. Прилагателно име. Глагол Съществително име**- дума- предмет. Членува се по следния начин: - единствено число, мъжки род: -**ът**, - **ят** ( художник**ът**, лекар**ят**) -единствено число, женски род: -**та** ( къща**та**) -единствено число, среден род: - **то** ( море**то**) -множествено число: -**та**, -**те** ( момчета**та**, животни**те**) **Прилагателно име**- дума- признак на предмет. Степенува се със сравнителна степен ( по-) и превъзходна степен ( най- ) ( сладък, **по**- сладък, **най**- сладък) **Глагол**- дума- действие. Глаголът има: -време ( сегашно, минало и бъдеще време) -лице ( първо, второ и трето лице) и -число ( единствено, множествено число)

Домашна работа по четене- 3 клас *Моля, припомнете си стихотворението на Иван Вазов „ Аз съм българче“.*

Аз съм българче свободно. Аз съм българче и расна

В край свободен аз живея. в дни велики, в славно време.

Всичко българско и родно Син съм на земя прекрасна,

любя, тача и милея. син съм на юнашко племе.

Домашна работа по Човекът и обществото- 4 клас *Моля, препишете в тетрадките:* **България на картата на света и Европа** Република България се намира в континента Европа и е разположена в неговата югоизточна част, наречена Балкански полуостров. На **север** граничи с **Румъния,** на **изток**- с **Черно море**, на **запад**- с **Македония** и **Сърбия**, а на **юг**- с **Гърция** и **Турция**. Нейното географско положение е много важно, тъй като през нея преминават главни пътища от Западна и Средна Европа за Азия, и от Северна и Източна Европа на юг към Средиземно море. Затова наричат България „ мост между континентите“. Тя е на четвърто място по площ сред страните от Балканския полуостров.